**LEGE nr. 232 din 2 august 2018**

pentru modificarea şi completarea <LLNK 12002 202 13 271 0 18>Legii nr. 202/2002 privind egalitatea de şanse şi de tratament între femei şi bărbaţi

**EMITENT:** PARLAMENTUL ROMÂNIEI

**PUBLICAT ÎN:** MONITORUL OFICIAL nr. 679 din 6 august 2018

**Data intrarii in vigoare : 9 august 2018**

**Forma actualizata valabila la data de : 21 august 2018**

**Prezenta forma actualizata este valabila de la 9 august 2018 pana la data selectata**

 Parlamentul României adoptă prezenta lege.

 ARTICOL UNIC

 <LLNK 12002 202 13 271 0 18>Legea nr. 202/2002 privind egalitatea de şanse şi de tratament între femei şi bărbaţi, republicată în Monitorul Oficial al României, Partea I, nr. 326 din 5 iunie 2013, cu modificările şi completările ulterioare, se modifică şi se completează după cum urmează:

 1. La <LLNK 12002 202 13 272 6 31>articolul 6, după alineatul (1) se introduce un nou alineat, alineatul (1^1), cu următorul cuprins:

 "(1^1) Este interzis orice comportament de hărţuire, hărţuire sexuală sau hărţuire psihologică definite conform prezentei legi, atât în public, cât şi în privat."

 2. La <LLNK 12002 202 13 272 37 27>articolul 37, alineatul (1) se modifică şi va avea următorul cuprins:

 "ART. 37

 (1) Constituie contravenţii şi se sancţionează cu amendă contravenţională de la 3.000 lei la 10.000 lei, dacă fapta nu a fost săvârşită în astfel de condiţii încât, potrivit legii penale, să fie considerată infracţiune, încălcarea dispoziţiilor art. 6 alin. (1), (1^1) şi (2)-(4), art. 7 alin. (2), art. 8, art. 9 alin. (1), art. 10 alin. (1)-(4), (6), (8) şi (9), art. 11-22 şi art. 29."

 3. La <LLNK 12002 202 13 272 37 42>articolul 37 alineatul (3), după litera b) se introduce o nouă literă, litera c), cu următorul cuprins:

 "c) Ministerul Afacerilor Interne, prin ofiţerii şi agenţii de poliţie din cadrul Poliţiei Române, ofiţerii şi subofiţerii din cadrul Jandarmeriei Române, ofiţerii şi agenţii de poliţie din cadrul Poliţiei de Frontieră Române, în zona de competenţă, precum şi de către poliţiştii locali, în cazul contravenţiilor constând în încălcarea dispoziţiilor art. 6 alin. (1^1)."

 Această lege a fost adoptată de Parlamentul României, cu respectarea prevederilor <LLNK 11991 0221 202 75 7>art. 75 şi ale <LLNK 11991 0221 202 76 55>art. 76 alin. (2) din Constituţia României, republicată.

 p. PREŞEDINTELE CAMEREI DEPUTAŢILOR,

 CARMEN-ILEANA MIHĂLCESCU

 p. PREŞEDINTELE SENATULUI,

 ADRIAN ŢUŢUIANU

 Bucureşti, 2 august 2018.

 Nr. 232.

 -----